Doutor Esperanto

Doutor Esperanto (O romance de Lázaro Luís Zamenhof, criador da Língua Internacional) (portugale, "Doktoro Esperanto (La romano de Lazaro Ludoviko Zamenhof, kreinto de la Lingvo Internacia)") estas eta biografio pri L. L. Zamenhof, farita de la brazila verkisto Walter Francini en la portugala lingvo, aperinta en 1973. Laŭ teksto en la kvara kovrilpaĝo de la 4-a eldono de FEB, aperinta en 2000, ĝi estas biografio pri la "misiulo de la Bono, Lázaro Luís Zamenhof" (kiel en la portugala oni skribas lian nomon).

Walter Francini verkis tiun biografion per simpla stilo, kiel eseon sub romaneca formo, celante gvidi la legantojn en la ekzemplojn de la "fruktoplena vivo" de Zamenhof, "oferita al la afero de la universala frateco".

Doutor Esperanto sukcese montras la grandan valoron de la neŭtrala idiomo kaj la neceson koni kaj disvastigi ĝin. Kiel publikigite en la Oficiala Taglibro (Diário Oficial) de la brazila subŝtato San-Paŭlo en la 14-a de septembro 1973, per la Proceso 0412-73 tiu verko estis rekomendita de la Teknika Komisiono pri Libroj kaj Didaktikaĵoj de la Sekretariejo por Edukado de la Subŝtato San-Paŭlo por uzo kaj diskonigo en lernejoj bazaj kaj mezaj.

Libropriskribo
Priskribo de la 4-a eldono de FEB

 Titolo  Doutor Esperanto (O romance de Lázaro Luís Zamenhof, criador da Língua Internacional) Aŭtoro  Walter Francini Dato  januaro 2000 (4-a eldono; 1-a eldono en 1973) Eldonejo  FEB Loko  Rio-de-Ĵanejro Kategorio  Biografio pri L. L. Zamenhof Idiomo  Portugala Formato  13 x 18 cm Paĝoj  140 Pezo  ? Materialo  ? (kovrilo), ? (interno) Impreso  kovriloj: kolorigita, ilustrita (unua kaj kvara kovriloj montras portreton de L. L. Zamenhof, desegnita de Cecconi); interno: nigra-blanka, neilustrita Bindo  broŝuro ISBN  85-7328-220-7 Notoj  La 4-a eldono prezentas tekston sur la kvara kovrilo kaj ne havas kovrilklapojn. Presadon kaj bindigon faris presejo de FEB.  Estas kopirajto de 1983 ĉe FEB. Tiu eldono reprezentas de la 10-a al la 12-a miloj da ekzempleroj.

Librenhavo
La plej freŝa eldono de Doutor Esperanto, la 4-a eldono de FEB, lanĉita en 2000, ne portas kovrilklapojn kaj havas etan prezento-tekston en la kvara kovrilpaĝo. En la dua  kovrilpaĝo (interne) aperas laŭdanta tekstero elprenita el ĵurnalista kritiko farita de la brazila verkisto Mário Graciotti por la ĵurnalo Diário Paulista ("San-Paŭla Taggazeto") en la 29-a de marto 1973. Ankaŭ de tiu verkisto aperas kiel antaŭparolo kompleta letero sendita al la aŭtoro de la biografio en la 27-a de aprilo 1973, kiu rakontas la impreson de Graciotti pri la verketo de Francini. Sekvas do la biografio mem, partigita en 36 ĉapitroj:

 Ĉapitro  Originala titolo  en Esperanton I  Na escola da vida  En la lernejo vivo II  A vida ensina   La vivo instruas III  Sonho gorado  Sonĝo difektita IV  O sonho renasce  La sonĝo renaskiĝas V  Festejando um nascimento  Festo por naskigo VI  Rigor paterno  Patra rigoro VII  Alegria e tristeza  Ĝojo kaj malĝojo VIII  Trabalho de reconstrução  Laboro por rekonstruado IX  Reclusão voluntária  Libervola apartiĝo X  "Idealista incorrigível"  "Idealisto nekorektebla" XI  Acertando a carreora  Sukceso en la kariero XII  Casamento à vista?  Ĉu venonta geedziĝo? XIII  A companheira  La koramikino XIV  Ajuda inesperada  Neatendata helpo XV  Lançamento da Língua Internacional  Lanĉo de la Internacia Lingvo XVI  Atividade editorial  Eldona agado XVII  Dificuldades materiais  Mona malfacilaĵo XVIII  "Impossibilidade absoluta"  "Plena malebleco" XIX  Reformistas são derrotados  Reformistoj estas venkitaj  XX  Adesão extraordinária  Eksterordinara aliĝado XXI  No limiar do século  En la limo de la jarcento XXII  Em Boulogne, uma nova humanidade  En Bulonjo, nova homaro XXIII  Prece universalista   Universalisma preĝo XXIV  Intocabilidade do Esperanto  Netuŝebleco de Esperanto XXV  Princípios éticos  Etikaj principoj  XXVI  Contra os ultranacionalistas  Kontraŭ la ekstremnaciistoj XXVII  O caso da "delegação"  La kazo de la "delegitaro" XXVIII  Na Alemanha  En Germanujo XXIX  Na Espanha  En Hispanujo XXX  Nos Estados Unidos  En Usono XXXI  Para o "Congresso das Raças"  Por la "Rasa Kongreso" XXXII  Despedindo-se da liderança  Adiaŭo al la ĉefeco XXXIII  Frustração  Frustracio XXXIV  Em luta com a doença  Batalo kontraŭ la malsano XXXV  Em favor da humanidade  Favore al la homaro XXXVI  A partida  La forpaso

La verko ankaŭ havas postparolon kaj kromtekstojn eksplikantajn interesaĵojn pri Esperanto, kiuj enestas en la verko ekde la unua eldono:
O nome do criador do Esperanto ("La nomo de la kreinto de Esperanto"), kiu eksplikas pri la tuta nomo de Lazaro Ludoviko Zamenhof;
Regras do Esperanto ("Regularo de Esperanto"), kiu prezentas la bazajn 16 reguloj de la Internacia Lingvo;
Textos originais da resolução da UNESCO sobre o Esperanto ("Originaloj de la rezolucio de UNESKO pri Esperanto"), kiu montras la tekstojn en la hispana, en la angla kaj en la franca, krom traduko en la portugalan, de la rezolucio de UNESKO, en la 10-a de decembro 1954, favore al Esperanto;
"Relações consutivas" ("'Konsultcela rilato'"), kiu prezentas la rilato inter UNESKO kaj UEA, celanta konsultado pri Esperanto;
A UNESCO oficializa o centenário de Zamenhof ("UNESKO oficialigas centjaro de Zamenhof"), kiu parolas pri tiu oficialigo;
Congressos Universais de Esperanto ("Universalaj Kongresoj de Esperanto"), kiu prezentas liston de ĉiuj UK-oj okazintaj ĝis 1973 kaj statistikaĵojn pri ili.

La 4-a eldono prezentas krom tiuj aliajn aldonojn, en kiu montras pliajn informojn pri la sekvintaj UK-oj (ĝis 1999) kaj ties respondan statistikaĵon, kaj ankaŭ unu etan erarliston kaj informon pri la aŭtoro. Ankaŭ enestas listo kun ĉiuj konsultitaj verkoj por la verkado de tiu biografio kaj propagando pri aliaj Esperanto-libroj de FEB. Fine la tria kovrilpaĝon de la 4-a eldono havas priopinion de Nelson Silveira, tiama prezidanto de la San-Paŭla Esperanto-Asocio (Associação Paulista de Esperanto), krom kelkaj frazoj de famaj homoj kaj institucioj favore al Esperanto.

Eksteraj ligiloj
  FEB, oficiala paĝaro
 Katalogo deEsperantomuzeo kaj Kolekto por Planlingvoj
 Katalogo de Heredaĵbiblioteko Hendrik Conscience
 Katalogo "Erfgoedbib" en LibraryThing

Kategorio:Libroj aperintaj en 2000
Kategorio:Verkoj el la portugallingva literaturo
Kategorio:Biografioj pri Zamenhof
Kategorio:Bibliografio de Esperanto
Kategorio:Antverpena Nefikcio-libraro
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience